Riksforstander

Riksforstander er en embetstittel for utøveren av statsoverhodets oppgaver. Den er gjerne brukt når vervet utøves i en overgangsperiode.

Riksforstanderen kan være den som utfører en monarks funksjoner i dennes fravær, eller når han er mindreårig. På 1400-tallet var flere medlemmer av Stureætten riksforstandere i Sverige. I det tysk-romerske rike ble tittelen riksvikar brukt for en tilsvarende stilling.

Ifølge Frankfurtparlamentets grunnlov som ble vedtatt i 1848, skulle parlamentet velge en riksforstander (Reichsverweser). Riksforstanderens viktigste oppgave var å utnevne regjeringen. Den eneste riksforstander som ble valgt i parlamentets korte levetid (1848-1849), var Johann av Østerrike.

I det tyvende århundre har Miklós Horthy i Ungarn, og Pehr Evind Svinhufvud og baron Carl Gustaf Mannerheim i Finland, vært riksforstandere.

 Referanser 

Kategori:Embetstitler
Kategori:Monarki
Kategori:Tysklands historie (1814–1871)
Kategori:Finlands historie
Kategori:Ungarns historie